Document ID: 32005R0989

UREDBA SVETA (ES) št. 989/2005
z dne 27. junija 2005
o spremembi Uredbe (ES) št. 1255/96 o začasni opustitvi avtonomnih dajatev Skupne carinske tarife za določene industrijske, kmetijske in ribiške proizvode
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
V interesu Skupnosti je, da se deloma ali v celoti opustijo avtonomne dajatve skupne carinske tarife za številne nove proizvode, ki niso našteti v Prilogi k Uredbi (ES) št. 1255/96 (1).
(2)
Številne proizvode, ki so našteti v navedeni uredbi, za katere ni več v interesu Skupnosti, da se obdrži opustitev avtonomnih dajatev skupne carinske tarife ali pri katerih je treba spremeniti opis zaradi upoštevanja tehničnega razvoja proizvoda in gospodarskih gibanj na trgu, je treba umakniti iz seznama v Prilogi k navedeni uredbi.
(3)
Proizvodi, katerih opis je treba spremeniti, se naj torej obravnavajo kot novi proizvodi.
(4)
Zato je primerno spremeniti Uredbo (ES) št. 1255/96.
(5)
Ob upoštevanju gospodarskega pomena te uredbe, je potrebno uporabiti izjemno okoliščino nujnih razlogov, predvideno v točki I.3 Protokola o vlogi nacionalnih parlamentov, ki je priložen k Pogodbi o Evropski uniji in Pogodbi o ustanovitvi Evropske skupnosti.
(6)
Ker je treba to uredbo uporabljati od 1. julija 2005, bi morala začeti veljati takoj -
SPREJEL NASLEDNJO UREDBO:
Člen 1
Priloga k Uredbi (ES) št. 1255/96 se spremeni:
1.
Vstavijo se proizvodi, ki so našteti v Prilogi I k tej uredbi.
2.
Črtajo se proizvodi, katerih oznake so naštete v Prilogi II k tej uredbi.
Člen 2
Ta uredba začne veljati z dnem objave v Uradnem listu Evropske unije.
Uporablja se od 1. julija 2005.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 27. junija 2005

Labels: 3
1
15
6